[{"text_idx": "#000000", "text": "Esperantoplaco \u2013 au\u0306gusto 2019 \u2013 somera festo por la klimatprotekto"}, {"text_idx": "#000001", "text": "Rerigardo al la 7-a Somera Festo sur Esperantoplaco la 28-an de au\u0306gusto 2019"}, {"text_idx": "#000002", "text": "Klimatprotekto parolas multajn lingvon \u2013 tio tuj evidentig\u0302is dum \u201cBonveno sur Esperantoplaco\u201d. Eksonis la saluto unue germane kaj Esperante kaj poste pole, angle, france, kroate, turke, itale, hispane kaj latve."}, {"text_idx": "#000003", "text": "Pri kio temis en la festo, por novalvenintoj tuj klarig\u0302is, c\u0302ar multaj el la 100 festpartoprenintoj, el kiuj 20 parolis Esperanton, baldau\u0306 portis pinglobutonojn, faritajn c\u0302e la stando de Quartiersmanagement Richardplatz Su\u0308d (Kvartala Manag\u0302ado Richardplaco Sudo \u2013 QM)."}, {"text_idx": "#000005", "text": "Dum sia salutparoladeto la unuig\u0302a prezidantino d-ro Doris Habermann klarigis, kiamaniere Yopic r.A. per la projekto \u201eBe Inspired\u201c (Estu inspirata) kontribuas al dau\u0306ripova klimatprotekto en la distrikto Neuko\u0308lln. La projekto estas subtenata de Federacia Ministerio pri Medio, Naturprotektado kaj Nuklea Sekureco kadre de nacia klimatprotekta iniciato."}, {"text_idx": "#000006", "text": "La prezidanto de ELBB Ronald Schindler indikis pri tio, kio eblis pere de la kunordigita agado de la partoprenantoj en la preparo kaj efektivigo de la someraj festoj sur Esperantoplaco."}, {"text_idx": "#000007", "text": "Gabriele Bassow ligis siajn dezirojn por bela festo kun invito de infanoj kaj junuloj al pli ofta akcepto de la ofertoj de itz c\u0302e la Esperantoplaco."}, {"text_idx": "#000008", "text": "Poste okazis bunta programo, gvidita de Sofie Koscholke de Yopic r.A. kaj Fritz Wollenberg de ELBB kaj malfermita de la Esperanto-Regea kantisto Jonny M, kiu elpas\u0302is triafoje sur Esperantoplaco, montranta kapablon, entuziasmigi publikon en ag\u0302o de 5 g\u0302is 90."}, {"text_idx": "#000009", "text": "Veganaj homoj mang\u0302as ne la bestojn \u2013 tio estis lia unua muzika mesag\u0302o tiu-tage, pledanta por estimo de la bonfarto de bestoj, la malpliigo de vianda konsumado kaj per tio evito de negativaj efikoj al la medio. En interreto oni povas spekti filmeton kaj au\u0306skulti ankorau\u0306foje c\u0302i-kanton."}, {"text_idx": "#000010", "text": "Kulmino de la c\u0302i-jara festo estis la inau\u0306guro de la klimatprotekto-steleoj sur Esperantoplaco. Ili estis kreitaj en la projekto \u201eKool im Kiez (Mojosa en kvartalo) \u2013 loka klimatprotekto en Richard-kvartalo\u201c (Subteno de QM kadre de programo Sociala Urbo) de la responsulo AG URBAN."}, {"text_idx": "#000011", "text": "La urboplanisto dipl-ing\u0302. Michael Pinetzki eksplikis la sencon de la nova instalaj\u0302o sur Esperantoplaco."}, {"text_idx": "#000012", "text": "La kolora grafiko informas pri evoluo de temperaturo, precipitaj\u0302o, kaj karbona dioksido en aero tutmonde, en Germanio kaj en Berlino."}, {"text_idx": "#000013", "text": "En unu el la du montrokestoj trovig\u0302as la konata afis\u0302o pri Esperantoplaco, antau\u0306e rigardebla en la intertempe forigita montrokesto, sed ankau\u0306 informoj pri la signifo de la steleoj. Ili simboligas la 10 arbojn sur Esperantoplaco. Ni ekscias, ke 10 arboj produktas la oksigenon por 20 personoj. Grafike estas prezentitaj ankau\u0306 aliaj interrilatoj."}, {"text_idx": "#000014", "text": "Safak Yildiz de Distrikta Oficejo Neuko\u0308lln, Kunordigado de Kvartala Manag\u0302ado, aprezis la engag\u0302ig\u0302on por la festo kaj por klimatprotekto, speciale la laboron de AG URBAN kadre de la projekto \u201eKool im Kiez\u201c (Majosa en kvartalo), kio ebligis la novan instalaj\u0302on sur Esperantoplaco. Per distranc\u0302o de la rubando s\u0302i transdonis la klimatprotekt-steleojn al la publiko."}, {"text_idx": "#000015", "text": "Lau\u0306 la slogano \u201eParolu klartekston sub la Zamenhof-kverko\u201c log\u0302antoj diris opinion pri la situacio c\u0302irkau\u0306 la placo. Knabina grupo sub gvido de Michelle esprimis pensojn pri klimato unue per dancado. Poste la knabinoj el la Lo\u0308wenzahn-Grundschule (Leontoda-bazlernejo) diris tre klare, kion c\u0302iu c\u0302iutage povas kontribui al klimatprotekto. La elpas\u0302o de tiu c\u0302i grupo kaj la ritma frapado de la grupo de Ricardo per mem konstruitaj upcycling-instrumentoj estig\u0302is en kunlaboro de Yopic r.A. kaj itz."}, {"text_idx": "#000016", "text": "Dank al la perado de la Kafejo de gepatroj de la Lo\u0308wenzahn-bazlernejo kaj de la benkoj kaj tabloj de la preg\u0302ejo Sankta Rikardo ni ankau\u0306 c\u0302i-foje havis kafejon sur la placo, de kie la gevizitantoj, g\u0302uantaj kafon, kukon kaj/au\u0306 nealkoholajn trinkaj\u0302ojn, povis spekti la programon sur la stelmozaiko g\u0302is la finaj muzikaj kontribuoj de la muzikgrupo \u201eQUERBEET (KLEZMER & MEHR)."}, {"text_idx": "#000017", "text": "Kun la responsulo Kiez & Natur (Kvartalo kaj Naturo) oni dum la festo ankau\u0306 g\u0302ardene laboris. \u201eEmpowerment fu\u0308r Umweltbewusstsein\u201c (Kapabligo por media konscio) nomig\u0302as same per la QM subtenita projekto, en kies kadro estas prizorgitaj fare de gelog\u0302antoj malgrandaj verdaj\u0302oj."}, {"text_idx": "#000018", "text": "La metiejo \u201eKosmetikaj\u0302oj mem faritaj\u201c c\u0302e la stando de Yopic r.A.trovis multajn s\u0302atantojn, same kiel la Esperanto-informstando, la stando de QM, kaj de la Kiezhausmeister (kvartalaj zorgistoj) kun ilia s\u0302arg\u0302biciklo kaj iliaj ofertoj. Kelkaj homoj ankau\u0306 rigardis en la malferman preg\u0302ejon Sankta Rikardo."}, {"text_idx": "#000019", "text": "La fantazie s\u0302minkitaj vizag\u0302oj de la infanoj malkas\u0302is, ke s\u0302minkado de itz plac\u0302is al infanoj."}, {"text_idx": "#000020", "text": "La bela atmosfero de la festo kun la specifaj enhavoj ekestis per la kunagado de log\u0302antoj, unuig\u0302oj kaj institucioj c\u0302irkau\u0306 la Esperantoplaco, al kiuj apartenas la junularo klubo de AWO \u201eDie Scheune\u201c (Garbejo) kaj A-Z Hilfen (A-Z Helpoj)."}, {"text_idx": "#000021", "text": "Spite al malfacila situacio A-Z Hilfen grave kontribuis al la preparo de la festo. Fone Klemens de itz zorgis pri bonkvalita lau\u0306teco de muziko kaj parolo. La festo estis financita el la Aktionsfonds (Agadfonduso) de QM Richardplatz Su\u0308d respektive el la projekto Empowerment fu\u0308r Umweltbewusstsein\u201c (Kapabligo por media konscio) de Kiez & Natur kadre de la programo Soziale Stadt (Sociala urbo) kaj per la unuig\u0302o YOPIC r.A."}, {"text_idx": "#000023", "text": "Pag\u0302o el la gastlibro de la festo"}, {"text_idx": "#000024", "text": "1 Response to Esperantoplaco \u2013 au\u0306gusto 2019 \u2013 somera festo por la klimatprotekto"}]